Държавен вестник, бр. 98, 2010 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  98
(4) При несъгласие с дадените указания 
ръководителят на одитния екип прави пис­
мено възражение пред отговорния заместник-
председател.
(5) Заместник-председателят разглежда 
възражението и се произнася с мотивирано 
писмено решение, което е окончателно.
Връчване на проекта на одитен доклад
Чл. 45. (1) Одобреният проект на одитен 
доклад се връчва на ръководителя на оди­
тираната организация, както и на бившите 
ръководители на организацията през одити­
рания период, не по-късно от един месец след 
приключването на одита.
(2) Независимо от задължението за уведо­
мяване по ал. 1 съобщение за връчването на 
одитния доклад се публикува на интернет стра­
ницата на Сметната палата, като съответният 
ръководен орган на Сметната палата може да 
предприеме и други действия за своевременно 
уведомяване на бившите ръководители на 
одитираната организация. 
(3) Ръководителят на одитираната организа­
ция и лицата по ал. 2 могат да дадат писмени 
възражения по проекта на одитния доклад, 
предоставяйки допълнителни доказателства 
и/или допълнителни писмени обяснения в 
14-дневен срок от връчването му.
(4) При писмено искане на ръководителя 
на одитираната организация отговорният за­
местник-председател може да удължи срока 
по ал. 3 със 7 дни.
(5) Заместник-председателят изготвя моти­
вирано заключение по възраженията по ал. 3 
в 14-дневен срок от получаването им и ги 
представя на председателя заедно с писмени 
мотивирани предложения за изменения на 
констатации, изводи, оценки или препоръки.
(6) При закриване на одитирана органи­
зация проектът на одитния доклад се връчва 
на ръководителя на правоприемника. Когато 
не е определен правоприемник, проектът на 
одитния доклад се изпраща за сведение на 
органа, взел решение за закриване на орга­
низацията.
Окончателен одитен доклад
Чл. 46. (1) Председателят или оправомо­
щен от него заместник-председател, различен 
от този по чл. 45, ал. 5, издава окончателен 
одитен доклад въз основа на цялостна оцен­
ка на доказателствата и на възраженията и 
обясненията на лицата по чл. 45, ал. 3, като 
може да:
1. приеме или отхвърли напълно или час­
тично заключението по чл. 45, ал. 5 и напра­
вените към него предложения за изменения 
и в резултат на това приеме, измени, отмени 
изцяло или частично констатации, изводи, 
оценки и препоръки в одитния доклад; 
2. отхвърли изцяло одитния доклад поради 
неотстраними пропуски и нередности в него.
(2) Когато промените в одитния доклад 
водят до изводи за нарушения, за които се 
търси по-тежка отговорност, председателят 
уведомява за това ръководителя на одитира­
ната организация.
(3) Ръководителят на одитираната организа­
ция може да представи допълнително писмено 
възражение по промените в констатациите, 
оценките и изводите по ал. 2 в 14-дневен срок 
от получаване на уведомлението.
(4) Председателят се произнася окончателно 
по допълнително представеното възражение 
по ал. 3.
Изпращане на одитния доклад на одитирания 
обект
Чл. 47. (1) Председателят изпраща на 
ръководителя на одитираната организация 
окончателния одитен доклад в 7-дневен срок 
от издаването му.
(2) Когато одитираната организация е 
второстепенен или от по-ниска степен раз­
поредител с бюджетни кредити, докладът по 
ал. 1 се изпраща и на първостепенния раз­
поредител с бюджетни кредити за сведение 
или за предприемане на конкретни действия в 
съответствие със законовите му правомощия.
(3) Председателят може да изпрати доклада 
и на други органи, които имат отношение 
към извършения одит, за сведение или за 
предприемане на съответни действия.
Контрол за изпълнение на препоръките
Чл. 48. (1) Председателят или оправомощен 
от него заместник-председател организира 
осъществяването на навременен контрол 
за изпълнението на препоръките и редовно 
информира за това Консултативния съвет на 
Сметната палата.
(2) Ръководителят на одитираната орга­
низация е длъжен да предприеме мерки за 
изпълнение на препоръките и да уведоми 
писмено за това председателя в определен в 
доклада срок, който трябва да бъде съобразен 
с характера на препоръките.
(3) При неизпълнение на препоръките 
председателят изпраща доклад с предложения 
за предприемане на действия съответно на 
Народното събрание, на Министерския съвет 
или на общински съвет.
Мерки при нарушения на режима на общест­
вените поръчки
Чл. 49. (1) Когато са констатирани наруше­
ния на процедурите за възлагане на общест­
вени поръчки, одитният доклад в частта за 
нарушенията на процедурите се изпраща на 
Агенцията по обществени поръчки за пред­
приемане на съответните действия.
(2) Докладите по ал. 1 се изпращат в 7-дне­
вен срок от приемането на одитния доклад.